**Ministru kabineta noteikumu projekta „Valsts akciju sabiedrības „Latvijas autoceļu uzturētājs” sniegto publisko pakalpojumu saraksts un to cenu noteikšanas metodika” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma "[Par autoceļiem](http://likumi.lv/doc.php?id=65363)" (turpmāk tekstā – „Likums”) 23.2 panta trešā daļa paredz, ka  Ministru kabinets nosaka valsts akciju sabiedrības "Latvijas autoceļu uzturētājs" sniegtos publiskos pakalpojumus un to cenu noteikšanas metodiku. Minētā norma stājas spēkā 2014.gada 1.janvārī. Lai nodrošinātu likuma prasību īstenošanu, ir nepieciešams izdot Ministru kabineta noteikumus „Valsts akciju sabiedrības „Latvijas autoceļu uzturētājs” sniegto publisko pakalpojumu saraksts un to cenu noteikšanas metodika” (turpmāk tekstā – „Projekts”). |
| 2. | Pašreizējā situācija un problēmas | Šobrīd valsts autoceļu ikdienas kompleksās uzturēšanas darbus veic AS „Latvijas autoceļu uzturētājs” (turpmāk tekstā arī - „kapitālsabiedrība”) saskaņā ar valsts akciju sabiedrības „Latvijas Valsts ceļi” un AS „Latvijas autoceļu uzturētājs” noslēgtajiem 12 „Par valsts autoceļu komplekso ikdienas uzturēšanu” laika periodā no 2007.-2014.gadam” līgumiem, kas nosaka gan sniedzamos pakalpojumus, gan pakalpojuma cenu saskaņā ar atklātā konkursā iesniegtajiem piedāvājumiem. Noslēgtie 12 līgumi „Par valsts autoceļu komplekso ikdienas uzturēšanu” ir spēkā līdz 2014.gada 30.septembrim. Saskaņā ar grozījumiem likumā „Par autoceļiem” 232 panta otro daļu satiksmes ministrs turpmāk slēgs deleģēšanas līgumu uz septiņiem gadiem ar VAS „Latvijas autoceļu uzturētājs” par valsts autoceļu kompleksās ikdienas uzturēšanas pakalpojumiem visā valsts teritorijā. Projekts nosaka deleģēšanas līgumā iekļaujamo pakalpojumu sarakstu un kārtību, kādā tiek aprēķinātas šo pakalpojumu cenas. Sarakstā iekļautie publiskie pakalpojumi atbilst līdz šim sniegtajam pakalpojumu apjomam, kas noteikti Ministru kabineta 2010.gada 9.marta noteikumos Nr.224 „Noteikumi par valsts un pašvaldību autoceļu ikdienas uzturēšanas prasībām un to izpildes kontroli” uzskaitītajiem ikdienas uzturēšanas darbiem.Projektā uzskaitītie publiskie pakalpojumi ir tas minimālo pakalpojumu apjoms, lai spētu nodrošināt valsts autoceļu saglabāšanu.Ņemot vērā Likumā noteikto deleģējumu Ministru kabinetam, šajā Projektā ir ietverts tikai pakalpojumu uzskaitījums – kas ir publiskie pakalpojumi. Prasības šo pakalpojumu sniegšanai nosaka Ministru kabineta 2010.gada 9.marta noteikumos Nr.224 „Noteikumi par valsts un pašvaldību autoceļu ikdienas uzturēšanas prasībām un to izpildes kontroli” un darbu veikšanas tehniskās specifikācijas, jeb Pasūtītāja (Satiksmes ministrijas) noteikto tehnisko prasību (prasības materiāliem, iekārtām, tehnoloģijām, izpildījuma kvalitātei) apkopojums, kas ir deleģējuma līguma neatņemama sastāvdaļa. Tā piemēram: Projekta 1.pielikuma 2.2.2.apakšpunktā minētais darbs „Caurteku bojāto posmu un gala (atbalsta) sienu nomaiņa” tiks detalizēts saskaņā ar deleģējuma līgumam pievienotajām tehniskās specifikācijas prasībām:

|  |  |  |
| --- | --- | --- |
| 2.2.2.1. | Dzelzsbetona caurtekas bojāto posmu ar diametru 0,5 m nomaiņa | m |
| 2.2.2.2. | Dzelzsbetona caurtekas bojāto posmu ar diametru 0,75 m nomaiņa | m |
| 2.2.2.3. | Dzelzsbetona caurtekas uz grants pamata bojāto posmu ar diametru 1,0 m nomaiņa | m |
| 2.2.2.4. | Dzelzsbetona caurtekas uz betona pamata bojāto posmu ar diametru 1,0 m nomaiņa | m |
| 2.2.2.5. | Dzelzsbetona caurtekas uz grants pamata bojāto posmu ar diametru 1,5 m nomaiņa | m |
| 2.2.2.6. | Dzelzsbetona caurtekas uz betona pamata bojāto posmu ar diametru 1,5 m nomaiņa | m |
| 2.2.2.1.2.1. | Plastmasas caurtekas bojāto posmu ar diametru 0,3 m nomaiņa |   |
| 2.2.2.1.2.2. | Plastmasas caurtekas bojāto posmu ar diametru 0,4 m nomaiņa | m |
| 2.2.2.1.2.3. | Plastmasas caurtekas bojāto posmu ar diametru 0,5 m nomaiņa | m |
| 2.2.2.1.2.4. | Plastmasas caurtekas bojāto posmu ar diametru 0,6 m nomaiņa | m |
| 2.2.2.1.2.5. | Plastmasas caurtekas bojāto posmu ar diametru 0,8 m nomaiņa | m |
| 2.2.2.1.2.6. | Plastmasas caurtekas bojāto posmu ar diametru 1,0 m nomaiņa | m |
| 2.2.2.1.2.7. | Plastmasas caurtekas bojāto posmu ar diametru 1,2 m nomaiņa | m |
| 2.2.2.1.3.1. | Caurtekas bojāto posmu ar diametru 0,5 m nomaiņa , izmantojot lietotos caurteku posmus  | m |
| 2.2.2.1.3.2. | Caurtekas bojāto posmu ar diametru 0,75 m nomaiņa , izmantojot lietotos caurteku posmus  | m |
| 2.2.2.1.3.3. | Caurtekas bojāto posmu ar diametru 1,0 m nomaiņa , izmantojot lietotos caurteku posmus  | m |

 Projektā ir ietverta publisko pakalpojumu cenu aprēķināšanas metodika. Publisko pakalpojumu cenas tiks fiksētas deleģēšanas līgumā, bet aprēķinātas - balstoties uz šajos noteikumos noteikto kārtību. Cenu aprēķins tiks veikts, izvērtējot izmaksu analīzi, kas, pildot sabiedriskā pakalpojuma sniegšanas pienākumu, rastos tipiskam uzņēmumam, kas veiksmīgi darbojas un kuram ir nepieciešamie materiālie līdzekļi, ņemot vērā ar to saistītos ieņēmumus un saprātīgu peļņu. Pamatojoties uz publiski pieejamās informācijas izpēti par publisko pakalpojumu cenas noteikšanu (regulēšanu), Sabiedrība cenas noteikšanai ir izvēlējusies tradicionālu cenu noteikšanas pieeju - Kapitāla atdeves likmes regulēšana ( Rate of Return jeb ROR regulation). Šīs pieejas cenu noteikšanas pamatprincipi paredz, ka cena veidojas no izmaksām, kas ir nepieciešamas, lai nodrošinātu pakalpojuma sniegšanu, iekļauj kapitāla atdeves komponenti, kā arī nodrošina izmaksām tuvinātu cenu par publiskā pakalpojuma sniegšanu, tā lai cena no publiskā pakalpojuma sniegšanas nepārsniedz izmaksas no publiskā pakalpojuma sniegšanas un saprātīgu peļņu. Sabiedrības peļņa tiek aprēķināta kā kapitāla atdeve, kas nodrošina ienākumus no kapitālieguldījumiem un kredītu procentu maksājumus. Valsts autoceļu ikdienas uzturēšanas pakalpojuma cenu veidojošās komponentes: 1.Tiešās darba spēka izmaksas; 2.Tiešās mehānismu un automobīļu izmaksas; 3.Tiešās materiālu izmaksas;4. Netiešās izmaksas (izmaksas, kas netieši saistītas ar pakalpojuma sniegšanu); 5.Vispārējās izmaksas ( administratīvas un tml. izmaksas);6. Peļņa ( tiek aprēķināta, kā ekonomiski pamatotu aktīvu vērtības un kapitāla vidējās svērtās cenas reizinājums).Šādu metodiku pielieto uzņēmumi, kuri sniedz Sabiedriskos pakalpojumus Latvijā un kuri tiek līdzīgā veidā regulēti saskaņā ar Sabiedrisko pakalpojumu regulēšanas komisijas padomes lēmumiem. Piemēram, 2010.gada 12.maija Sabiedrisko pakalpojumu regulēšanas komisijas padomes lēmums Nr.1/8 „ Ūdenssaimniecības pakalpojumu tarifu aprēķināšanas metodika”, 2008.gada 27.februāra lēmumu Nr.58 ”Dabasgāzes tirdzniecības tarifu aprēķināšanas metodika” 2011.gada 21.septembrī „Metodika maksas aprēķināšanai par publiskās lietošanas dzelzceļa infrastruktūras izmantošanas pārvadājumiem” u.c. Saskaņā ar publiski pieejamo informāciju un starptautiskās auditoru kompānijas pētījumu ”Autoceļu un tiltu būvniecības izmaksu analīze” autoceļu jomā peļņas līmenis autoceļu jomas uzņēmumiem ir nostabilizējies robežās no 3-6%. Lai nodrošinātu neatkarīgu un kvalitatīvu cenas aprēķina mehānisma izstrādi, Projekta izstrādē tika pieaicināts starptautisks auditors (Deloitte Latvia SIA). |
| 3. | Saistītie politikas ietekmes novērtējumi un pētījumi | Ministru kabineta 2013. gada 28.maija sēdē zināšanai pieņemtais informatīvais ziņojums „**Valsts autoceļu tīkla pārvaldīšana un autoceļu būvniecības vadīšana”** (TA-1145, prot. Nr.32, 72. §). |
| 4. | Tiesiskā regulējuma mērķis un būtība | Projekts ir vērsts uz autoceļu nozares sakārtošanu:1. sniedzot skaidru un nepārprotamu norādi, kādi valsts autoceļu kompleksās ikdienas uzturēšanas pakalpojumi (darbi uz valsts autoceļiem, kas tiek veikti saskaņā ar Ministru kabineta 2010.gada 9.marta noteikumiem Nr.224 „Noteikumi par valsts un pašvaldību autoceļu ikdienas uzturēšanas prasībām un to izpildes kontroli”) ir publiskie pakalpojumi;
2. radot priekšnoteikumus sabalansētu (pakalpojuma izcenojuma aprēķina formula) un caurspīdīgu (publiski, atklāti) valsts autoceļu kompleksās ikdienas uzturēšanas pakalpojumu cenu noteikšanai.

Projekts neietver   valsts autoceļu ikdienas uzturēšanas darbus, kuriem tiks piemērotas publiskā iepirkuma procedūras brīvajā tirgū, tas ir,  horizontālo marķējumu atjaunošana, elektrības piegāde un apkope satiksmes drošības elementiem – apgaismojumam, luksoforiem, elektrības piegāde un apkope sūkņu stacijām, atkritumu apsaimniekošana valsts pierobežā un sanitāro mezglu uzturēšana.          |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts paredz risināt organizatoriskus valsts pārvaldes jautājumus un neierobežo sabiedrības pārstāvju vai indivīda tiesības. |
| 7. | Cita informācija | Tiesību aktam nav ietekme uz budžeta izmaiņām, jo visi plānotie izdevumi attiecībā uz deleģēšanas līgumā iekļautajiem pasākumiem tiks finansēti esošo resursu ietvaros, t.i. no Satiksmes ministrijas pamatbudžeta programmas 23.00.00 „Valsts autoceļu fonds” apakšprogrammas 23.06.00 „Valsta autoceļu pārvaldīšana, uzturēšana un atjaunošana” atbilstoši kārtējā gadā piešķirto līdzekļu apmēram. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Satiksmes ministrija kā pasūtījuma devējs jeb valsts pārvaldes funkcijas deleģētājs. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Autoceļu ikdienas stāvoklis, kura uzturēšanu nodrošina kapitālsabiedrība, būtiski ietekmē katra indivīda ikdienu un iespēju brīvi un garantēti pārvietoties pa valsts autoceļiem, lai apmierinātu individuālās vajadzības. Saskaņā ar **Pilsonības un migrācijas lietu pārvaldes sniegtajiem datiem uz 01.07.2012 Latvijas iedzīvotāju skaits - 2 207 708. Pieņemam, ka lielai daļai no iedzīvotāju kopējā skaita ir būtiski izmanot valsts autoceļu infrastruktūru jeb pastarpināti saņemt kapitālsabiedrības sniegto publisko pakalpojumu (valsts autoceļu**  komplekso  **ikdienas uzturēšanu).** |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Projekts paredz precizēt valsts autoceļu kompleksās ikdienas uzturēšanas pakalpojuma ietvaru, radot stabilu tiesisko vidi. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** | **2013.gads** |  Turpmākie trīs gadi (tūkst. latu) |
| **2014** | **2015** | **2016** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
|  1 |  2 |  3 |  4 |  5 |  6 |
|  1. Budžeta ieņēmumi: | 0 | 0 | Nav attiecināms | Nav attiecināms | Nav attiecināms |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | Nav attiecināms | Nav attiecināms | Nav attiecināms |
|  1.2. valsts speciālais budžets | 0 | 0 | Nav attiecināms | Nav attiecināms | Nav attiecināms |
|  1.3. pašvaldību budžets | 0 | 0 | Nav attiecināms | Nav attiecināms | Nav attiecināms |
|  2. Budžeta izdevumi: | 0 | 0 | Nav attiecināms | Nav attiecināms | Nav attiecināms |
|  2.1. valsts pamatbudžets | 0 | 0 | Nav attiecināms | Nav attiecināms | Nav attiecināms |
|  2.2. valsts speciālais budžets | 0 | 0 | Nav attiecināms   |  Nav attiecināms | Nav attiecināms |
|  2.3. pašvaldību budžets | 0 | 0 | Nav attiecināms | Nav attiecināms | Nav attiecināms |
|  3. Finansiālā ietekme: | 0 | 0 | Nav attiecināms | Nav attiecināms   | Nav attiecināms   |
|  3.1. valsts pamatbudžets | 0 | 0 | Nav attiecināms   | Nav attiecināms | Nav attiecināms |
|  3.2. speciālais budžets | 0 | 0 | Nav attiecināms | Nav attiecināms | Nav attiecināms |
|  3.3. pašvaldību budžets | 0 | 0 | Nav attiecināms   | Nav attiecināms | Nav attiecināms |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  X |   0 | Nav attiecināms | Nav attiecināms   | Nav attiecināms   |
|   0 | Nav attiecināms | Nav attiecināms | Nav attiecināms |
|   0 | Nav attiecināms | Nav attiecināms | Nav attiecināms |
|  5. Precizēta finansiālā ietekme: |  X |   0 | Nav attiecināms | Nav attiecināms | Nav attiecināms   |
|  5.1. valsts pamatbudžets |   0 | Nav attiecināms | Nav attiecināms   | Nav attiecināms   |
|  5.2. speciālais budžets |   0 | Nav attiecināms | Nav attiecināms | Nav attiecināms |
|  5.3. pašvaldību budžets |   0 | Nav attiecināms | Nav attiecināms | Nav attiecināms |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija |  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti | Projekts virzāms izskatīšanai Ministru kabineta sēdē vienlaicīgi ar Satiksmes ministrijas izstrādāto rīkojuma projektu „Par valsts autoceļu kompleksās ikdienas uzturēšanas darbu plānošanas un veikšanas deleģēšanu akciju sabiedrībai „Latvijas autoceļu uzturētājs”” . |
|  2. |  Cita informācija |  |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabula Tiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Projekts šo jomu neskar. |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| 2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
|  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Satiksmes ministrija.Pirms projekta izsludināšanas notikusi tikšanās ar Latvijas Ceļinieku asociāciju un biedrību „Latvijas Ceļu būvētājs” |
| 2. | Projekta izpildes ietekme uz pārvaldes funkcijām | Normatīvā akta izpilde tiks nodrošināta esošo valsts institūciju funkciju ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Ar projekta pieņemšanu tiek ieviesti LR Valsts kontroles Revīzijas ziņojumā Nr.5.1-2-9/2011 „Valsts kapitālsabiedrību darbības valsts autoceļu ikdienas uzturēšanas jomā likumības un izmaksu efektivitātes izvērtējums” izteiktie secinājumi par autoceļu nozares sakārtošanas nepieciešamību. |

Anotācijas VI sadaļa – projekts šo jomu neskar

Satiksmes ministrs A.Matīss

Vīza:

valsts sekretārs K.Ozoliņš

12.12.2013. 11:30

2219

I.Strautmane

67028231; Inguna.Strautmane@sam.gov.lv